cyanic-selkie/wikianc huggingface dataset:
Fylkesveg 818
Fylkesveg 818 (Fv818) går mellom Storeid og Ballstadodden i Vestvågøy kommune. Veglengda er 8,5 km.
Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.
404 Arsinoë
404 Arsinoë er ein hovudbelteasteroide. Han blei oppdaga den 20. juni 1895 av Auguste Charlois ifrå Observatoire de Nice.
Forpakting
Forpakting er langsiktig leige av eit gardsbruk for jordbruksdrift. Forpakting skal omfatte utleige av jordbruksareal, driftsbygningar og bustadhus. Forpaktinga kan også omfatte utleige av husdyr og reiskap.
Tilhøvet mellom forpaktar og grunneigar er i Noreg regulert i Lov om forpakting av 1965. Lova krev m.a. at partane inngår ein skriftleg leieavtale som gjeld for ikkje mindre enn fem år. Leigeavtalen skal leggjast fram for kommunen. Det skal haldast skjønn til opplysning om kva tilstand eigedomen er i både når forpaktinga blir tiltrådt og når ho blir fratrådt.
Om ikkje anna er avtalt eller fastsett for fylket eigedommen ligg i, er faredag for tiltreding og fråtreding av forpakta eigedom den 14. april.
House of Wax (2005)
House of Wax er ein grøssar/thriller frå 2005, regissert av Jaume Collet-Serra. Filmen er noko laust basert på 1953-versjonen av filmen med det same namnet, som hadde Vincent Price i hovudrolla, og 1933-filmen Mystery of the Wax Museum. Filmen vart lansert på kino 6. mai 2005, og på DVD 25. oktober same år.
Olav Versto
Olav Versto var ein norsk journalist som var tilsett i VG i ei årrekkje. I perioden 1994–2008 var han politisk redaktør i avisa.
Versto var fødd i Tinn i Telemark. Han tok graden cand.mag. ved Universitetet i Oslo i 1976, og byrja året etter å arbeida for NRK. Versto var i mange år kjent som programleiar og reporter i NRK Radio, der han i 1980-åra leidde fleire debattar mellom dei to viktigast politikaranæ i Noreg på den tida, Kåre Willoch og Gro Harlem Brundtland. Han kom til VG som redaksjonssekretær i 1987 og vart politisk redaktør for avisa i 1994. 31. desember 2008 forlét han stillinga, og vart etterfølgd av Hanne Skartveit. Frå 2009 og fram til han døydde var Versto redaktør i kommentaravdelinga. Olav Versto døydde 7. juli 2011 i ei båtulukke i Farsund.
Personlege tilhøve
Olav Versto stamma frå Vinje i Telemark, og var barnebarn av Olav Aslakson Versto og son av Aslak Versto, som begge var politikarar. Han var bror av journalisten Astrid Versto og forfattaren Stein Versto. Han var gift med journalist Kari Storsletten i Aftenposten. Hausten 2007 vart paret sett opp på ei liste over dei mektigaste para i Media-Noreg av NA24.
Fylkesveg 22 i Oppland
Fylkesveg 22 i Oppland går mellom Harestua og Harestua stasjon i Lunner kommune. Vegen er 330 meter lang.
Alf Andersen
Alf Steen Andersen var ein norsk skihoppar frå Drammen. Han vart olympisk meister i spesielt hopprenn under Vinter-OL i St. Moritz i 1928. Han vann og bronsemedaljen under Ski-VM 1935 i Tsjekkoslovakia, etter Birger Ruud og Reidar Andersen.
421 Zähringia
421 Zähringia er ein hovudbelteasteroide. Han blei oppdaga den 7. september 1896 av Maximilian Franz Joseph Cornelius Wolf ifrå Landessternwarte Heidelberg-Königstuhl.
1649
1649 (romartal MDCXLIX) var eit normalår som byrja på ein fredag i den gregorianska kalenderen og eit normalår som byrja på ein måndag i den julianske kalenderen.
Kulturvern
Kulturvern er ei samlenemning for arbeid med innsamling, dokumentasjon og formidling av materielle og immaterielle kulturuttrykk.
Materielt kulturvern kan seiast å arbeide for å sikre konkrete gjenstandar (kulturminne) og den kunnskapen dei fortel. Dette området går ofte under nemninga kulturminnevern. Den offentlege innsatsen innan kulturminnevernet vert i Noreg leia av Riksantikvaren, eit eige direktorat under Miljøverndepartementet.
Immaterielt kulturvern er det å ta vare på kunnskapar om handverk, teknikkar, soger og alle typar bakgrunnsstoff rundt dette.
Svært ofte er det samspelet mellom den konkrete gjenstanden (kulturminnet) og kunnskapen om kva dette kulturminnet fortel eller dokumenterer som er det verdifulle.
Svært mykje av kulturvernarbeidet i Noreg skjer gjennom frivillige lag og samskipnader, der dei aller fleste er organiserte i paraplyorganisasjonen Noregs kulturvernforbund som òg var sekretariat for Kulturminneåret 2009. Den offentlege innsatsen i Noreg er spreidd mellom fleire departement og direktorat, men særleg Miljøverndepartementet med Riksantikvaren og Kultur- og kyrkjedepartementet gjennom ABM-utvikling og museum.
Kjelder
Monument historique (Espagne)
Eid kommune
Eid er ein tidlegare norsk kommune i Nordfjord i Sogn og Fjordane fylke. 1. januar 2020 vart han slegen saman med Selje til Stad kommune.
Eid er mellom anna kjend for fjordhesten, som er avbilda på kommunevåpenet, Opera Nordfjord, Malakoff Rockfestival og som regionsenter i Nordfjord.
Klaus Tafelmeier
Klaus Tafelmeier er ein tysk, tidlegare friidrettsutøvar frå Singen i Baden-Württemberg, som tevla i spydkast for Vest-Tyskland. Han vart europameister i øvinga i 1986, og vann seks gullmedaljar i tyske meisterskap. Tafelmeier var medlem av Bayer Leverkusen. Personleg rekord er på 86,64 m.
Aktiv
Tafelmeier vart lagt merke til då han i 1977 vart europameister i spydkast for juniorar. Likevel skulle det gå seks år før han kom til finalen i eit internasjonal meisterskap, i den aller fyrste verdsmeisterskapen i friidrett vart han nummer åtte.
Den 27. august 1986 vart Tafelmeier europameister med eit kast på 84,76 m, og vann med stor margin til sølvvinnaren Detlef Michel frå DDR. Vel tre veker seinare, 20. september 1986 kasta Tafelmeier 85,74 under eit stemne i Como, og sette med det den fyrste offisielle verdsrekorden med den nye spydtypa som vart teken i bruk i 1986-sesongen.
Tafelmeier sin verdsrekord stod til mai 1987, då Jan Železný kasta 87,66. Mindre enn to månader etterpå presterte Tafelemeier sitt lengste spydkast nokon gong, spydet landa då på 86,64 m under eit stemne i Gelsenkirchen. Seinare i sesongen mislukkast han i å kvalifisere seg til VM-finalen. Derimot kom han på fjerdeplassen i spydkasttevlinga under sommar-OL 1988, vel halvmeteren bak bronsemedaljøren Seppo Räty.
Tafelmeier vart vesttysk meister i spydkast fem gongar; 1982-85 og 1987, samt alltysk meister i sin seste sesong på toppnivå, 1991. Mellom 1977 og 1991 tok han i alt tolv medaljar i spydakst i dei tyske meisterskapa (6-2-4).
Trafikkulukke
Ei trafikkulukke er ei ulukke som ofte fører til personskade, og endå oftare til skade på køyretøy. Biltrafikken er skuld i mange ulukker kvar dag, som oftast i form av kollisjonar.
Norske tilhøve
I Noreg må den som eig ein bil, stå til ansvar for skade som bilen påfører andre (objektivt bilansvar). Difor er alle bileigarar pålagde (gjennom bilansvarslova) å teikna ansvarsforsikring. Dei som vil forsikra seg mot utgifter som følgjer av skade på eigen bil, lyt i tillegg teikna kaskoforsikring.
I 2005 var det 8 122 registrerte ulukker på norske vegar. 11 546 personar vart skadde og 223 vart drepne. I resten av verda vert rundt rekna 50 millionar menneske skadde og 1,2 millionar menneske drepne kvart år av biltrafikk.
I januar 2006 registrerte politiet i Noreg 493 ulukker med personskade. 13 menneske omkom og 709 vart skadde i desse ulukkene. Av dei 13 omkomne den månaden var åtte bilførarar, to bilpassasjerar og tre fotgjengarar. Tilsvarande tal for januar i 2005 var 19 omkomne og 769 skadde, medan januarsnittet for tiårsperioden 1997–2006 er 21 drepne og 764 skadde.
Bergsøy Idrettslag
Bergsøy Idrettslag er eit idrettslag frå Fosnavåg i Herøy på Sunnmøre som blei stifta i 1944. Laget er aktivt i fotball, friidrett og handball. Bergsøy IL sin klubbfargar er raudt og kvitt.
Fotballaget til Bergsøy vann 3. divisjon Møre i 1980 med Skarbøvik IF og Aalesunds Fotballklubb på dei neste plassane. Bergsøy var det einaste laget frå Sunnmøre som spelte i 2. divisjon i 1981-sesongen, men enda på 12. og sisteplass i B-avdelinga.
2019-filmen The Lion King
The Lion King er ein amerikansk drama-filmmusikal, regissert av Jon Favreau og produsert av Walt Disney Pictures. Det er ein fotorealistisk animert langfilm basert på 1994-filmen med same namn. Filmen har stemmeskodespelarar som Donald Glover, Seth Rogen, Chiwetel Ejiofor, Alfre Woodard, Billy Eichner, John Kani, John Oliver, Beyoncé Knowles-Carter og James Earl Jones.
Planane for ei nylaging av The Lion King vart stadfesta i september 2016, etter at 2016-filmen The Jungle Book, regissert av Favreau, var ein suksess. Filmen kom ut på kino 19. juli 2019 i USA.
Isabella av Danmark
Prinsesse Isabella av Danmark er dotter av kronprins Frederik av Danmark og kronprinsesse Mary av Danmark.
Prinsessa er nummer tre i arvefylgja til den danske trona, etter far sin og den eldre broren Christian.
FC Köln
1. FC Köln er ein fotballklubb frå Köln i Tyskland, skipa i 1948.
Soge
Köln hadde sin første store periode i første halvdelen av 1960-åra. I 1960 kom klubben på andreplass i sluttspelet. To år seinare, i 1962, vann Köln sluttspelet og vart seriemeister i Vest-Tyskland. I sluttspelet for 1963 kom klubben på andreplass. I 1964 gjekk Köln til topps i den aller første Bundesligaen, medan det vart sølvplass i 1965. Köln vann den vest-tyske cupen i 1968. Laget spelte seg fram til cupfinalar i 1970, 1971 og 1973, men tapte alle gongane. Den sentrale spelaren på Köln i denne tida var midtbanespelaren Wolfgang Overath, i dag styreleiar i klubben.
Høgdepunktet for Köln kom i 1978, då klubben vann både serien og cupen i Vest-Tyskland. I 1986 spelte Köln seg fram til finalespel i UEFA-cupen. Men etter 1-5 i bortekampen mot Real Madrid, hjelpte det lite med 2-0 på heimebane. Berre kring 15 000 hadde møtt opp på RheinEnergieStadion.
Etter 1992 har ikkje Köln klart å hevde seg i tysk fotball.
Klima i Mexico
Klimaet i Mexico er variert, men i stor grad mykje rolegare og mindre variert enn i nabolanda i nord. Tropiske orkanar er derimot ein trugsel på både austkysten mot Mexicogolfen og Karibia, og på den sørlege Stillehavskysten. Ein kan få kraftige flaumar i dei høgareliggande områda når gamle orkanar går innover land, eller i samband med vedvarande pålandsvind mot dei sørlege fjellsidene av Chiapafjella, særleg i avskoga områda. Bortsett frå dette er klimaet i Mexico stort sett harmlaust.
Platået og fjellområda
Hovudkjelda til klimaet i Mexico er det høgareliggande området som dekkjer halvparten av landet og dei store havmassane på kvar side. Platået dekkjer dei sentera områda av landet, og går frå om lag 1500 m over havet frå Rio Grandedalen i nord til om lag 2200 m i sør. Høgda gjer at temperaturane er lågare enn kva ein kunne forvente så nær ekvator. Mexico City kjem sjeldan over 30 °C, og nettene er forholdsvis kjølige året gjennom. Det nordlege området av platået er utsett for tørke, og er litt varmare om sommaren, men vanlegvis ganske kald om vinteren. Frost er ikkje uvanleg og stundom kan ein få lett snøfall. Om våren vert derimot platået raskt varma opp, og den varmaste tida på året er mai og juni før monsunen, som varierer nokre veker, set inn. Denne perioden har kjøligare ettermiddagar, men er meir skya og fuktig enn resten av sommaren. Torevêr oppstår nesten dagleg og gjev litt regn om ettermiddagen og om natta.
Platået ligg mellom dei austlege og vestlege Sierra Madrefjella og dei vulkanske delane av fjellrekkja sør for Mexico City. Områda over 3000 mm over havet kan få litt snø, men i det store og heile er vinterdagane solrike. Snøen ligg gjerne på dei øvste toppane året rundt. Ein har sjeldan kraftig vind bortsett frå i torevêr. Forholda på sørsida av dei tverrgåande fjella i sør er mykje mildare og fuktigare enn nordsida. Cuernavaca er berre ein kort tur over Sierrafjella frå Mexico City og kjend som «byen med evig vår».
Adolphe Adam
Biografi
Adam vart fødd i Paris, som son til Louis (1758-1848), som var fødd under namnet Johann Ludwig Adam i Muttersholtz i Alsace, òg komponist og professor ved konservatoriet i Paris. Mora hans var dottera til ein fysikar. Som barn føretrekte Adolphe Adam og improvisere musikk på eigahand heller enn å studere musikk seriøst. Han vart innskriven i konservatoriet i Paris i 1821, der han studerte orgel og harmonium under den kjende operakomponisten François-Adrien Boïeldieu. Adam spelte òg triangel i orkesteret i konservatoriet; likevel vann han ikkje Grand Prix de Rome og faren hans oppmuntra han ikkje å satse på ein musikkariere.
Klima i Mexico
Aust og sør
Låglandet rundt Mexicogolfen og Karibia, inkludert Yucatanhalvøya, er varmare og fuktigare enn platået om sommaren. Regnbyene kjem ikkje like ofte, men er like kraftige som på platået. På nordaustkysten har vinteren enkelte kalde dagar, og netter med temperaturar ned mot 0 °C. Når den nordlege vinden, kallar nortes, kjem over havet til Yucatan eller kystområda av Campechebukta fører han som regel berre til skya vêr, vind, litt yr og litt kjøligare luft. I dei høgareliggande områda kan det derimot bli ein del regn i slike tilfelle. Som på platået er tida før regnet kjem om sommaren den varmaste tida på året. Orkanar er ein trugsel frå juni til november, der dei fleste orkanane vanlegvis slår til den siste halvdelen av denne perioden. Ein kan òg få orkanar på Stillehavskysten sør for Sierra Madre del Sur frå midten av mai til november. Dei fleste orkanane går parallelt med kysten frå Puerto Angel til Manzanillo, men stundom kan dei gå rett inn mot kysten. Orkanan Pauline gjorde nettopp det i oktober 1997 i Acapulcoområdet og over 200 menneske mista livet. Når ein orkan nærmar seg kan ein få frålandsvind i staden for den vanlege sjøbrisen, og ein kan få svært høge temperaturar i dei elles svale kystområda. Det kjem sjeldan regn på den sørlege kysten før juni eller etter september. Dei indre områda frå Balsasdalen til Oaxaca kan få høge temperaturar sjølv på vinterstid.
Adolphe Adam
Biografi
Då han var 20, skreiv han songar for vaudevillar i Paris og spelte i orkestret ved Gymnasie Dramatique, der han seinare vart kormeister. Som mange andre franske komponistar, tente han til opphald ved å spele orgel. I 1825 hjelpte han Boïeldieu å førebu rollar for La dame blanche og laga ein pianoversjon av stykket. Han var i stand til å reise gjennom Europa med pengane han hadde, og møtte Eugène Scribe, som han seinare samarbeidde med i Geneve. Innan 1830, hadde han fullført 28 verk for teater.
Carl Albert Andersen
Carl Albert «Flisa» Andersen var ein norsk friidrettsutaver og turnar. Han deltok i sommar-OL 1900 og 1908, og ekstraleikane i 1906. Han vert rekna for å vere Noregs første olympiske medaljevinnar då han vart tredje beste i stavsprang under leikane i 1900, med ny nordisk rekord - 3,20 m. Men sidan det i desse leikane berre vart delt ut medalje til dei to fyrste i kvar øving, fekk han aldri eigentleg noko medalje. Det er likevel vanleg å rekne dei som kom på tredjeplass i øvingane under desse leikane som medaljevinnarar i historiske oversikter. Andersen vart òg nr fire i høgdehopp med eit sprang på 1,70 m.
Klima i Mexico
Vest
Halvøya Baja California skapar skarpe vêrskille i vestlege delar av landet. Den grunne Californiabukta kan bli svært varm om sommaren, med ein havoverflatetemperatur opp mot 32 °C. Den kalde havstraumen i Stillehavet gjer at vatnet utanfor kysten av Baja sjeldan kjem over 20 °C. Skilnadane mellom badetemperaturane på kvar side av halvøya er altså svært store. Begge områda er forholdsvis kjølige og tørre om vinteren, og om sommaren har bukta det svært varmt og ganske fuktig, medan Stillehavskysten har behagelege temperaturar. Midt på sommaren er det mest regn på austsida av bukta, frå Mazatlan til Hermosillo, medan den vestlege sida får det meste av dei små regnmengdene på vinteren. Enkelte år kan ein orkan kome inn i Californiabukta, men dei gjer sjeldan stor skade bortsett frå på fiskeflåten. Det kjølige vatnet utanfor Baja gjer at dette området så godt som aldri vert råka av orkanar.
Carl Albert Andersen
Andersen vart norsk meister både i stavsprang og høgde i 1896, 1897 og 1900. I 1906 deltok Andersen på det norske gymnastikklaget som tok lag-gull under jubileumsleikane i Aten. To år seinare var han òg på laget da det norske gymnastikklaget tok sølv i London.
Andersen represente Oslo-klubbane Ørnulf Idrætsforening og Oslo Turnforening.
Adolphe Adam
Biografi
Julesongen hans «Cantique de Noël», ofte kjend under tittelen «O helga natt», har vorte ein internasjonal favoritt, og kan ha vore den første musikkringkastinga på radio.
Adolphe Adam er gravlagd i Cimetière de Montmartre (gravlunden i Montmartre).
Dagfinn Mannsåker
Dagfinn Mannsåker var ein norsk historikar og riksarkivar.
Mannsåker vart fødd i Ullensvang, der far hans, Jon Mannsåker, var både prest og skulestyrar på Hardanger Folkehøgskule. Han voks opp fyrst her, sidan på Voss etter at familien flytte dit i 1928. I 1955 fekk Mannsåker graden Dr.philos. på avhandlinga ''Det norske presteskapet i det nittande hundreåret. Sosialhistoriske studiar.'' Mannsåker vart lektor i den høgare skulen 1954–59, universitetslektor i historie ved Universitetet i Oslo 1959–65 og riksarkivar 1965–82. Han var redaktør for Historisk Tidsskrift i mange år, og medarbeidar i fleire andre tidsskrift, i Norsk Biografisk Leksikon og Norsk Allkunnebok.
Stearin
Stearin (eller tristearin) er eit lukt- og smakfritt feittstoff som er fast ved romtemperatur. Det er ein glyserolester av stearinsyre og har formel (C17H35COO)3C3H5. Smeltepunktet er 72 °C.
Dagfinn Mannsåker
Dagfinn Mannsåker var ein aktiv målmann. Han var i åra 1958-1961 formann i Bærum mållag, og i 1960-1964 leiar i Kringkastingsringen.
Dagfinn Mannsåker var bror til statsråd Bergfrid Fjose.
Stearin
Ordet «stearin» kjem frå gresk stear som tyder «talg». Stearin er ein av dei viktigaste delane av fleire feittypar frå plantar og dyr, som talg og kakaofeitt.
Ein kan framstilla stearin ved katalytisk hydrogenering av oljer, eller av stearinsyre og glyserol med aluminiumoksid (Al2O3) til stades.
Stearin var tidlegare den vanlegaste komponenten i levande lys. Lys av rein stearin blir for sprøe, derfor blir moderne stearinlys som regel også tilsette fast parafin (parafinvoks). Lys av berre parafin blei for blaute. Stearin kan også brukast som feittkomponent i såpe.
Feittstoffet er framstilt frå levande organismar, for eksempel oljehaldige planteslag som palme, eller som eit biprodukt i kjøtproduksjon. Jo meir feitt det er i stearinen, desto fastare er konsistensen ved romtemperatur.
Tjuefireprikka marihøne
Tjuefireprikka marihøne (Subcoccinella vigintiquatuorpunctata) er ei bille i marihønefamilien. Arten finst utbreidd i meir eller mindre heile Europa og Asia, i Noreg vanlegast langsmed kysten nord til Nordland. Arten er òg funnen i USA, der han er framand. Han skil seg frå dei fleste andre marihøner ved å vera planteetar.
Kjenneteikn
Tjuefireprikka marihøne er tre til fire millimeter lang med oransje til raudbrun kropp. Denne er sterkt avrunda og dekt med små fine hår. Kvar dekkvengje har tolv svarte flekkar, men dette kan variera. På brystskjoldet har dei ein til tre svarte flekkar som er samanbundne.
Balestrand kommune
Balestrand er ein tidlegare norsk kommune i Sogn og Fjordane fylke, nord for den midtre delen av Sognefjorden. Kommunen grensa i nord til Førde, i aust til Sogndal og Leikanger, i sør til Vik (sør for Sognefjorden), og i vest til Høyanger og Gaular. 1. januar 2020 vart han slegen saman med Leikanger og Sogndal til nye Sogndal kommune.
Balestrand er òg eit kyrkjesokn i Indre Sogn prosti.
Kommunesoge
Balestrand kommune vart oppretta i 1850 ved at området vart skild ut frå Leikanger kommune. Ved opprettinga budde det 2122 personar i Balestrand kommune. I 1964 var det større endringar i utstrekkinga til Balestrand og dei omliggjande kommunane. Vangsnes sokn, med 189 innbyggjarar, på sørsida av Sognefjorden vart overført frå Balestrand til Vik kommune. Området Hella til Eitorn, med 31 innbyggjarar, på austsida av Fjærlandsfjorden vart overført frå Balestrand til Leikanger kommune. Kvamsøy sokn, med 363 innbyggjarar, vart overført frå Vik kommune til Balestrand. I 2000 vart Fjærland sokn overført frå Balestrand til Sogndal kommune.
Tjuefireprikka marihøne
Levesett
Tjuefireprikka marihøne høyrer til dei planteetande marihønene i underfamilien Epilachninae. Både larvar og vaksne biller lever av overhud og bladkjøt, som dei skrellar av planten der dei gneg frå undersida. Ein kan kjenna att skade frå arten på dei karakteristisk parallelt liggande stripene dei etterlet seg. Mellom vertsplantane finn ein mellom anna engsmelle, såpeurt, praktstjerne, vindelslirekne og nellik.
Balestrand kommune
Balestrand prestegjeld og sokn
Balestrand prestegjeld vart oppretta samstundes med Balestrand kommune og fekk same utstrekkinga. Frå opprettinga og fram til og med 1963 hadde prestegjeldet sokna Tjugum, Vangsnes og Fjærland (fram til 1861 kalla Mundal sokn). Frå og med 1964 høyrde Vagnsnes til Vik prestegjeld medan Kvamsøy sokn høyrde til Balestrand. Fjærland sokn vart i 2000 overført til Sogndal prestegjeld og dei to gjenverande sokna i prestegjeldet vart slege saman til eitt Balestrand sokn. Frå 2000 har det vore tre kyrkjer i soknet, Kvamsøy kyrkje, Sæle kyrkje og Tjugum kyrkje. Fjærland kyrkje høyrde til Balestrand prestegjeld frå 1850 til og med 1999, og Vangsnes kyrkje høyrde til Balestrand prestegjeld frå 1850 til og med 1963. Frå 2004 vart prestetenesta i Balestrand leia av prosten i Ytre Sogn prosti og Balestrand prestegjeld er nedlagt. Då Ytre Sogn prosti vart lagt ned i 2013 vart Balestrand ført over til Sogn prosti.
Tjuefireprikka marihøne
Levesett
Sør i Europa er den tjuefireprikka marihøna eit betrakteleg skadedyr på avlingar av mellom andre georginer, lusern, kløver, bete og nellikar i veksthus.
Ivar Svare
Ivar Svare er ein norsk fysikar. Han vart sivilingeniør ved NTH i 1956, og tok doktorgraden ved Harvard University i 1962. Han vart dosent i 1965 og professor i faststoffysikk frå 1983 ved NTH (no NTNU). Svare har studert magnetiske og dielektriske eigenskapar til faste stoff. Han har i denne samanhengen undersøkt magnetisk resonans, og har gjennom studiane sine utdjupa forståinga vår av fenomena ioneleiing og kvantemekanisk tunnelering.
Caral
Caral (2600 f.Kr.–1800 f.Kr.) er ein ruinby som ligg i Supe-dalen 180 km nord for Lima i Peru frå førkeramisk periode VI. Eldste datering er omtrent frå tida då Giza-pyramidane i Egypt vart bygd.
Funnet vart gjort så tidleg som i 1905. Grundige undersøkingar vart starta i 1994 av ei gruppe leia av Ruth Shady, og held endå fram.
Eilert Ramm
Eilert Waldemar Preben Ramm var ein norsk offiser og eidsvollsmann.
Justis- og beredskapsdepartementet
Justis- og beredskapsdepartementet, ofte berre omtala i daglegtale som Justisdepartementet, styrer justisvesenet i Noreg med ansvar for politi og påtalemakt. Departementet har som hovudmål å sikra tryggleiken til samfunnet og enkeltmennesket, og at rettstryggleiken for kvar og ein blir verna.
Numerisk vêrvarsling
Historie
Operasjonell numerisk vêrvarsling (altså rutinemessige vêrvarsel som kunne nyttast i praksis) kom i gang i 1955 i eit samarbeidsprosjekt mellom U.S. Air Force, Navy og Weather Bureau.
Justis- og beredskapsdepartementet
Justisdepartementet blei oppretta 17. november 1818 då ''2. departement for justisvesenet og 3. departement for politisaker'' blei slått saman. I 1940 blei departement delt i to av NS-regjeringa til Justisdepartementet og det utvida Politidepartementet.
Numerisk vêrvarsling
Definisjon av varslingsmodell
Ein modell i denne samanhengen er eit dataprogram som produserer meteorologisk informasjon for framtida ved ein viss posisjon og ei viss høgd. Det horisonalte domenet til ein modell er anten global, dekkjer heile jorda, eller regional, som berre dekkjer delar av jorda.
Justis- og beredskapsdepartementet
Justis- og beredskapsdepartementets ansvarsområde
Departementet har desse avdelingane:
Numerisk vêrvarsling
Definisjon av varslingsmodell
Varsla vert rekna ut med hjelp av matematiske likningar for fysikken og dynamikken i atmosfæren. Desse likningane er ikkje-lineære og er umogeleg å løyse eksakt. Derfor må ein nytte numeriske metodar for å få tilnærma løysingar. Forskjellige modellar nyttar forskjellige løysingsmetodar. Enkelte globale modellar nyttar spektralmetodar for horisontal utstrekning og endeleg differensmetode for den vertikale, medan regionale modellar og andre globale modellar vanlegvis nyttar seg av endeleg differensmetodar i alle tre dimensjonar. Regionsmodellar nyttar òg ei finare oppløysing (finare grid) for å eksplisitt løyse opp meteorologiske fenomen på mindre skala sidan dei ikkje må løyse likningane for heile kloden.
Justis- og beredskapsdepartementet
Justis- og beredskapsdepartementets ansvarsområde
i tillegg til ei informasjonseining og analysestab.
Numerisk vêrvarsling
Definisjon av varslingsmodell
Modellane vert initalisert ved hjelp av observasjonsdata frå radiosondar, vêrsatellittar og observasjonar frå vêrstasjonar. Sidan observasjonane ikkje er jamt spreidd over kloden vert observasjonane handsama med dataassimilasjon og objektive analysemetodar, som utfører kvalitetskontroll og dannar observasjonsverdiar i punkt som kan nyttast av dei matematiske algoritmane i modellen (vanlegvis eit jamt fordelt grid). Data vert så nytta som utgangspunkt for varselet i modellen. Som regel vert eit likningssett kalla primitive likningar. Desse likningane vert initialiserte frå analysedata og svaret deira gjev ein ny atmosfæretilstand ein kort periode inn i framtida. Dette «svaret» vert så utgangspunktet for ei ny utrekning av likningane, og ein finn enno ein ny tilstand for atmosfæren litt lenger fram i tid. Denne tidsskritt-prosedyren vert repetert kontinuerleg så langt fram ein ønskjer at modellen skal gå. Lengda på kvart tidsskritt er knytt til den horisontale oppløysinga til modellen. Tidsskritta i ein global klimamodell kan vere nokre titals minutt, medan dei i regionale modellar kan vere alt frå nokre sekund til eit par minutt.
Justis- og beredskapsdepartementet
Politisk leiing
Per oktober 2021 er Emilie Enger Mehl statsråd og leiar for Justis- og beredskapsdepartementet.
Numerisk vêrvarsling
Ensemble
Edward Lorenz sa i 1963 at det ikkje er mogeleg å lage eit heilt sikkert varsel for tilstanden til atmosfæren på grunn av den kaotiske karakteren til væskedynamikklikningane som er involvert. I tillegg fører det avgrensa observasjonsnettverket, særleg over store hav, og oppløysinga til modellane i både rom og tid til at ein aldri sikkert kan vite den verkelege tilstanden til atmosfæren som ein puttar inn som startvilkår i modellane. For å ta omsyn til denne utryggleiken nyttar ein stokastiske varsel eller ensemblevarsel. Dette omfattar mange varsel i same modell der ein nyttar litt forskjellige fysiske parametriseringar eller gjer små endringar i starttilstanden. Ensemblevarselet vert vanlegvis vurdert ut frå middelverdien til ein variabel i ensemblet (t.d. gjennomsnittstemperaturen basert på kvart ensemblemedlem) og spreiinga i ensemblet (kor mykje t.d. temperaturen varierer mellom dei forskjellige medlemmene for same tidspunkt). Ei vanleg mistyding er at låg spreiing mellom ensemblemedlemmane tyder på at ensemblemiddelet er meir sikkert.
Justis- og beredskapsdepartementet
Sjå òg
Norske justisministrar
Eilert Ramm
Ramm var fødd på Furnes i Hedmark, som son av ein offiser. Han var volontør i det sjællandske lette dragonregimentet i 1787. I 1790 vart han sekondløytnant i Oplandske Dragonregiment. Han steig i gradane, og vart sidan premierløytnant og i 1808 rittmeister. Samstundes vart han då sjef for den vangske skvadron, sidan for den sønnafjellske dragonregiment. Med denne styrken slo han ned uroa mellom bøndene i Hedmark i året 1818. År 1818 vart han overført til kavaleribrigaden. Major i armeen i 1825. Han tok avskjed frå det militære i 1829.
Ved sidan av sitt virke i det militære, arbeidde Ramm i tida etter 1814 som inspektør for den samordna militære og økonomiske oppmålinga.
Ramm var utsending frå Søndenfjeldske Dragonregiment under riksforsamlinga på Eidsvoll i 1814 og røysta med sjølvstendepartiet.
Han døydde i Vang i Hedmark.
Åtaket på D/S «Romsdal» og M/K «Norden»
D/S «Romsdal» og M/K «Norden» vart angripne av allierte fly 23. mars 1945. D/S «Romsdal» vart angripe midt på Herøyfjorden, medan M/K «Norden» vart angripe på Leinevika. Til saman vart 5 personar drepne og 5 såra i åtaket på dei sivile båtane.
Åtaket
D/S «Romsdal» gjekk i rutetrafikk på Nordvestlandet og hadde denne dagen akkurat sett i land nokre passasjerar i Herøy kommune då allierte fly av typen Mosquito frå Banff Strike Wing løyste skot mot båten. 1 passasjer vart drepen med det same, medan to omkom av skadane like etter. 1 passasjer til vart såra, men overlevde saman med 3 av mannskapet som òg vart såra.
Same dag var fly frå Dallachy Strike Wing av typen Beaufighter i området og gjekk til åtak på fiskebåten M/K «Norden» i Leinevika. To av fiskarane om bord miste livet og ein vart såra. Teljingar i etterkant viste at båten vart treft av minst 40 kuler. M/K «Norden» låg tett oppunder land under åtaket og folk som var på land måtte òg søkje dekning då det var stor spreiing av skota.
Frå rapportane
8 beaufighterar frå 489. skvadron i Dallachy Strike Wing hadde ordre om å angripe skip på hamna i Ålesund, då det hadde kome rapportar om ein tysk kovoi. Med seg hadde dei 32 beaufighterar frå 144. skvadron, 455. skvadron og 489. skvadron, 1 mosquito frå RAF si filmavdeling, 12 mustangar frå 65. skvadron og 2 fly av typen ASR Warwicks frå 279. skvadron. Flya som letta frå flybasen i Dallachy i Skottland bomma i fylgje rapporten på Ålesund grunna tåke og dis, og kom i staden inn over Hareidlandet. Etterkvart vart M/K v feilaktig angripen. Sivile augnevitne frå åtaket seier at det var sol og klårt vêr denne dagen, noko som ein også kan sjå på bilete og film teke av filmflyet til RAF. Sannsynlegvis er også sjølve åtaket filma, då opptak frå åtaket på Lysaker er funne.
Banff Strike Wing hadde med seg førtito mosquitoar og tolv mustangar for åtak på skip ved Stad, Ålesund og Dalsfjord og vart etterkvart involvert i åtaket på D/S «Romsdal». 143. skvadron og 235. skvadron var med på dette oppdraget.
Kropyvnytskyj
Kropyvnytskyj (ukrainsk skrift Кропивницький), tidlegare Jelisavetgrad, er ein by sentralt i Ukraina. Han ligg ved elva Inhul. Byen har kring 240 000 innbyggjarar (2004).
Han utvikla seg kring ein militær busetnad og bløømde på 1800-talet då han vart eit viktig handelssenter. Det første ukrainske teaterselskapet i det sentrale og austlege Ukraina vart oppretta her i 1882.
Under Sovjetunionen vart byen eit senter for jordbruk og lettindustri.
Historie
Fortet låg ved eit vegkryss og utvikla seg etter kvart til ei handelssenter. Det vart haldne fire marknadar i året.
27. april 1881 var det ein pogrom mot jødane i Jelisavetgrad. Det same skjedde i 1905.
Klima
Kropyvnytskyj har eit moderate kontinentalklima: kalde og snørike vintrar og varme somrar. Temperaturane er i middel -6,9 °С i januar og 20,3 °С i juli. Årsmiddelnedbøren er 513 mm med mest nedbør i juni og juli.
Andres G. Sundbø
Andres Gregarsson Sundbø var ein lærar og gardbrukar frå Flåbygda i Lunde herad i Telemark. Han representerte Bondepartiet på Stortinget perioden 1937-45, etter å ha vore vararepresentant den forrige treårsbolken.
Sundbø tok lærareksamen på Notodden i 1900 og var derette lærar heime i Lunde fram til 1921. Samstundes var han 1903-13 også heradskasserar. I 1912 tok han over farsgarden Sundbø og dreiv denne i fleire tiår.
Gjennom dei 28 åra 1910-37 hadde Sundbø plass i heradsstyret i Lunde. Han var ordførar 1926-34, alle desse ni åra hadde han sete i fylkesutvalet i Telemark. Sundbø var med å stifta Flaabygd Sparebank og han var styremedlem i Skien-Telemarkens Dampskibsaktieselskap og frå 1934 i Bandak-Nordsjøkanalen. Elles var han ei tid med i landsstyret i Bondepartiet og i Norges Bondelag. Han var òg ein flittig avisskribent.
Valperioden 1934-36 var Sundbø varamann til Stortinget, møtte då nokre veker våren og sommaren 1936. Perioden 1937-45 hadde han fast sete i Stortinget frå Telemark og for Bondepartiet. På Tinget var han medlem i Administrasjonskomiteen.
Herman Wedel-Jarlsberg
Johan Caspar Herman greve (von) Wedel-Jarlsberg var ein norsk politikar og adelsmann. Han tilhøyrde slekta Wedel-Jarlsberg og var lensgreve til Jarlsberg ved Tønsberg.
Familiebakgrunn
Han vart fødd som nesteldste son av Anton von Wedel-Jarlsberg, greve til Jarlsberg, ein dansk minister av tysk opphav og dansk-norsk diplomat, og Cathrine von Storm. Mora hadde norsk bakgrunn, ho var dotter av stiftsamtmann og kammerherre Caspar von Storm som åtte Det Stormske palé i Christiania, kor ho vaks opp. Bygninga finst framleis og er kjend som den gamle Krigsskulen i Tollbugata.
Barndomen vart tilbrakt på ulike plassar ute i Europa der faren arbeidde som diplomat. Oppveksta til Herman Wedel-Jarlsberg vart prega av vald, faren er omtala i brev som ein tyrann som held alle i huset i eit jarngrep. Etter at den eldste broren døydde i 1787 vart Herman arving til Jarsberggodset og grevetittelen.
I 1797 klarte mora å rømme frå faren, ho fekk med seg dottera Julie og kom seg til København. To år seinare klarte Herman og broren Ferdinand også å flykte. Dei var da 19 og 18 år gamle.
Liv og virke
I København fekk dei støtte og hjelp av moras vener, framfor alt frå finansminister Ernst Heinrich von Schimmelmann og hans kone. Wedel-Jarlsberg studerte jus, statsvitskap og  filologi ved universitetet i København. I 1810 gjekk han inn i dansk statsteneste og vart amtmann i Buskerud amt. Etter at faren døydde arva han grevskapet Jarlsberg med Jarlsberg gods ved Tønsberg.
Han gifta seg med Karen Anker i 1807, dotter av godseigar Peder Anker på Bogstad gard.
Under den svensk-norske krigen i 1814 danna og leia han eit eige frikorps. Då Kielfreden i 1814 i røynda avstod Noreg til Sverige, gjekk han som medlem av riksforsamlinga på Eidsvoll inn for samband med Sverige på visse vilkår. Han var vald som førsterepresentant frå Jarlsberg grevskap til riksforsamlinga, dei andre to var sorenskrivar Gustav Peter Blom og gardbrukar Ole Rasmussen Apeness.
I 1822 vart han stilt for riksrett på grunn av eit statslån teke opp i Berlin, men frikjend. Han trekte seg deretter attende til godset sitt. Trass i dette vart han vald inn på Stortinget i 1824-1826, 1827-1829 og 1830-1832. Han vart finansminister i tre periodar; 18. november 1814-august 1816, oktober 1816-oktober 1818 og november 1818-januar 1822. I 1836 vart han utnemnd til statthaldar i Noreg med fullmakt som visekonge.
Den engelske presten Richard Carter Smith vitja «visekongen» på Bogstad gard i 1838 og skildra møtet med greven:
Han døydde i Wiesbaden i Tyskland. I 1840 skulle Wedel til Tyskland på kurbad, for å unngå København, der Christian Frederik var konge, reiste han via Ystad i Sverige. Wedel døydde på denne turen til Tyskland.
Etter greven døydde avgjorde kong Karl Johan at det skulle reisast eit monument over han på Dronningberget på Bygdøy. Oppgåva gjekk til Hans Michelsen som utforma bysten i sink etter dødsmaska til Wedel-Jarlsberg. Monumentet blei avduka i parken av kong Oscar I i 1845. Ved sokkelen ligg ei sørgjande riksløve.
Utmerkingar
Wedel-Jarlsberg vart riddar av Dannebrogordenen i 1809 og fekk kommandørkrossen i 1812. I 1815 vart han utnemnd til kommandør av den svenske Nordstjerneordenen og i 1818 til skattmeister ved ordenskanselliet. I 1825 vart han riddar av Serafimerorden og fekk Medaljen for borgardåd i gull.
1671
1671 (romartal MDCLXXI) var eit normalår som byrja på ein torsdag i den gregorianske kalenderen og eit normalår som byrja på ein sundag i den julianske kalenderen.
369 Aëria
369 Aëria er ein hovudbelteasteroide. Han blei oppdaga den 4. juli 1893 av Alphonse Louis Nicolas Borrelly ifrå Observatoire de Marseille.
West Coast på New Zealand
West Coast er ein region på New Zealand som ligg på vestkysten til Sørøya. Han er eit av dei mest avsidesliggjande og sparsamast folkesette områda i landet. Regionen har ei flatevidd på 23 000 km², og er sett saman av tre distrikt: Buller, Grey og Westland. Dei største byane er Greymouth, som òg er administrasjonssenter i regionen, Westport og Hokitika.
Geografi
Regionen West Coast strekkjer seg frå Kahurangi Point i nord til Awarua Point i i sør, i ei lengde på 600 km. Mot vest ligg Tasmanhavet (som liksom Sørishavet er kjent for å vera svært vêrhardt, og fire m dønningar er vanlege), og mot aust er fjellrekkja Søralpane. Mykje av landet er ulendt, men der er sletter langs kysten der mykje av folket bur.
Mange finn landskapet i regionen vakkert, med opprivne kystlinjer, fjell, og ein stor del naturlege skogar, mange av desse er tempererte regnskogar. West Coast er den einaste delen av New Zealand der det står att større mengder av naturleg låglandsskog; på Canterbury Plains og i Firth of Thames har dei til dømes vorte nesten totalt fjerna av busetnadar og jordbruk. Av kjende omtykte naturområde har ein Haast Pass, isbreane Fox og Franz Josef Glacier, Pancake Rocks ved Punakaiki og Heaphy Track.
Historie
West Coast var busett av maoriar, som verdsette området for dei verdfulle (taonga) førekomstane av grønstein (pounamu) som det var rikeleg av her.
West Coast var berre sporadisk oppsøkt av europearar før det vart funne gull nær Taramakau River i 1864 av to maoriar, Ihaia Tainui og Haimona Taukau. Mot slutten av året reknar ein med at det var om lag 1 800 gullgravarar i West Coast, mange av dei i området kring Hokitika, som, ei kort stund i 1866 var ein av dei mest folkerike busetnadane på New Zealand.
Dagens West Coast-region var delt mellom provinsane Nelson og Canterbury frå 1853, men i 1873 danna Canterburydelen av regionen sin eigen provins, Westland, til provinsinndelinga vart oppheva i 1876.
Økonomi
Eit stort gullrusj fann stad mellom 1864 og 1867, og danna fleire gullgravarbyar som Okarito, som ei tid var den mest folkerike byen i West Coast, men som snøgt nesten vart borte då gullgravarane flytta vidare. Etter denne tida har folketalet svinga, men dei større byane som enno finst på vestkysten har etter kvart vorte stabilt etablerte.
Etter utvinninga av pounamu og gull, vart kol det neste verdfulle mineralet for utvinning. Førekomstar nær Buller River vart oppdaga midt på 1840-talet, og gruvedrifta tok for alvor til i løpet av 1860-åra. I 1880-åra var utvinning av kol hovudnæringsvegen i regionen, og det var talrike kolgruver i den nordlege halvdelen, særleg kring Westport. Mange av gruvene var i drift fram til midt på 1900-talet, og fleire er enno i produksjon.
Hovudnæringsvegar i West Coast er gruvedrift etter kol og gull, skogbruk og treindustri, og også fiske, turisme og jordbruk. Mjølkeproduksjonen har vakse sterkt, og det lokale meierisamvirket Westland Milk Products vart verande uavhengig då dei fleste andre gjekk saman og danna landbrukssamvirket Fonterra i 2001. Andre verksemder er produksjon og sal av smykke laga av jade, innsamling av torvmosar og steinsamlingar til bruk i hagelandskap. West Coast hadde i 2007 ein av dei snøggast veksande økonomiane av regionane på New Zealand, sjølv om det er i ein heller liten skala.
Tømmerdrift har lenge vore ein viktig næringsveg i regionen; i dei seinare åra har det utvikla seg ei ujamn jamvekt mellom skogsdrift etter trevyrke og skogsdrift med tanke på bevaring. Mykje av regionen er offentlege landområde som vert administrert av Miljøverndepartementet, New Zealand Department of Conservation, og regionen har somme av dei beste attverande førekomstane av naturlege skogar, og ei mengd sjeldan dyreliv. Økoturisme er no ein viktig industri i regionen, og han går hand i hand med med arbeidet med å ta vare på naturen.
Busetnad
Regionen er spreidd busett, særleg i sør, og ved folketeljinga i 2006 hadde han 31 326 innbyggjarar, ein auke frå 30 303 i 2001, men ikkje så høgt som talet i 1996 (32 511).
Dei største byane i West Coast er Greymouth, Westport, og Hokitika. Ei stund under gullrusjet hadde Hokitika eit folketal på meir enn 25 000 og briska seg med over 100 pubar. Ei nyoppbygging av ein tidleg newzealandsk busetnad er å finna ved Shantytown.
Flora og fauna
West Coast er også kjend for å ha den einaste hekkeplassen på New Zealand til den sjeldne Kotuku, som hekkar nær Okarito Lagoon, og som kan opplevast på tilrettelagde turar frå den den vesle jordbruksbusetnaden Whataroa. Denne fuglen, som er svært sjeldan på New Zealand, er prega på den newzealandske 2-dollarmynten.
353 Ruperto-Carola
353 Ruperto-Carola er ein hovudbelteasteroide. Han blei oppdaga den 16. januar 1893 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Dan Thomassen
Han var fast midtforsvarsspelar i FC København fram til klubben henta Michael Gravgaard frå Viborg FF i 2005. Han spela deretter for FC København fram til 2007.
Liechtensteinsk geografi
Liechtenstein er eit lite fyrstedøme Alpane, skvisa inn mellom Sveits og Austerrike. Dei fleste innbyggjarane bur i dalen til Rhinen som renn gjennom landet. Heile den vestlege grensa av landet er forma av elva. Målt frå nord til sør er landet 24 km langt. Dei austlegaste områda er dei høgaste med Grauspitz som det høgaste fjellet med ei høgd på 2 599 meter over havet. Dei nordlegaste kommunane er derimot relativt flate.
Nye landmålingar frå 2006 viser at landet har eit areal på 160,475 km² og 77,9 km lange landegrenser. Dette er 1,9 km lenger enn ein tidlegare har trudd. Liechtenstein er eit av berre to land i vera som er «dobbelt omgjeve av land», altså det grensar berre til land som heller ikkje grensar til havet. Det andre landet er Usbekistan.
Liechtenstein er det sjette minste sjølvstendige landet i verda ut frå areal.
Geografiske koordinatar:
Klima
Klimaet i Liechtenstein er sterkt prega av Alpane som krinsar landet i alle retningar. Her finst mange djupe og små dalar, og klimaet i dalane er ofte ganske forskjellig frå klimaet i høgda. Dalane og fjellsidene som vender mot nord er ofte kalde med mykje skya ver om vinteren. Av og til kan derimot kraftig fønvind presse temperaturane opp i 10 °C og høgare, medan sørvendte sider ofte har meir sol om vinteren. Nettene held seg kalde til ut i mai, men frå då av kan ettermiddagane ofte by på behagelege temperaturar med unntak av enkelte regnbyer no og då. Varmen frå sommarsola fører ofte til torevêr om sommaren. September og tidleg oktober er den tørraste og mest tempererte tida på året.
Revsbotn
Revsbotn (samisk Jáhkovuotna) er ein fjord langs kommunegrensa mellom Hammerfest og Måsøy i Troms og Finnmark. Fjorden strekkjer seg 20 km søraustover til bygda Kokelv i botn av fjorden.
Matrikkelgardar i Ørsta kommune
Dette er ei liste over matrikkelgardar i Ørsta kommune i Møre og Romsdal. Gardane er sorterte etter gardsnummer og kva for ein kommune dei høyrde til før kommunesamanslåinga i 1. januar 1964.
Revsbotn
Fjorden har innløp mellom Sauneset i nord og Kråkefjellneset i sør. Dei største busetnadane ligg langs nordaustsida av fjorden. Slåtten er ei bygd inst i Slottenbukta på nordaustsida. Litt lenger inn i fjorden stikk Kvalnesklubben ut i fjorden og inn forbi her ligg den vesle fjordarmen Lillefjorden og grenda Lillefjord. På sørvestsida ligg grendene Bekkarbukt og Revsneshamn ytst i fjorden. Desse har vegsamband seg i mellom, men ikkje til resten av kommunen. Fjorden er 230 meter på det djupaste, like sør for Slottenbukta.
Annlaug Auestad
Ho har illustrert ei rekkje bøker skrivne av andre og forfattardebuterte sjølv i 2006 med biletboka Neppe : då Nisse blei borte.
Revsbotn
Riksveg 889 går langs den indre delen av nordaustsida ut til Slotten.
Annlaug Auestad
Auestad har utdanning frå linja for grafisk design og illustrasjon ved Bergen kunsthøgskole og bur på Randaberg. Ho er fast illustratør av spalta Oss i mellom i Magasinet til Bergens Tidende. Fleire av bøkene ho har illustrert er utgjevne også i andre land, som Sverige, Danmark og Tyskland.
Anneli Drecker
Anneli Marian Drecker er ein tysk-norsk musikar og filmskodespelar frå Tromsø.
Drecker har lenge vore songar i gruppa Bel Canto og har gjeve ut to soloalbum. Ho har òg samarbeidd med mellom anna A-ha, Ketil Bjørnstad og Röyksopp.
Ho har opptredd som skodespelar i Søsken på Guds jord (1983), Makaroni Blues (1986), Svarte pantere (1992), og kortfilmen Fråtseri i De 7 dødssyndene (2000).
Jaume Collet-Serra
Jaume Collet-Serra er ein spansk filmregissør fødd i Barcelona. Han byrja karrieren sin som filmklippar, og har sidan regissert reklamefilmar og musikkvideoar. Han debuterte som filmregissør i filmen House of Wax frå 2005.
Lillefjorden
Lillefjorden (samisk Vuotkevuotna) er ein fjordarm av Revsbotn i Måsøy kommune i Troms og Finnmark. Fjorden strekkjer seg 4 km søraustover til garden Lillefjord i botn av fjorden.
Fjorden har innløp mellom Kvalneset i nordvest og Brottneset i søraust. Jordholmen ligg midt i innløpet til fjorden. Lillefjorden er 65 meter på det djupaste, like sør for Kvalneset.
Riksveg 889 går langs nordaustsida av fjorden.
Frøis Frøisland
Nils Frøis Frøisland var ein norsk journalist og krigsreporter, og  redaktør i Aftenposten frå 1919 til han døydde i 1930.
2016-filmen The Jungle Book
The Jungle Book er ein amerikansk fantasy-eventyrfilm, regissert av Jon Favreau og produsert av Walt Disney Pictures. Filmen er basert på dei samla verka av Rudyard Kipling og inspirert av 1967-filmen med same tittel. The Jungle Book kombinerer skodespel og animasjon, og fortel historia om den foreldrelause guten Mowgli, som får hjelp av dyreverjene sine og drar på ei reise for å realisere seg sjølv og unngå den trugane tigeren Shere Khan. Filmen har Neel Sethi i rolla som Mowgli, og stemmeskodespelarar som Bill Murray, Ben Kingsley, Idris Elba, Lupita Nyong'o, Scarlett Johansson, Giancarlo Esposito, og Christopher Walken.
Snefjorden
Snefjorden eller Snøfjorden (nordsamisk Muorralvuotna) er ein fjord i Måsøy kommune i Troms og Finnmark. Fjorden strekkjer seg 11 km søraustover til bygda Snefjord i botn av fjorden.
Fjorden har innløp mellom Burstadneset i vest og Avløysinga i aust. Den ytre delen av fjorden er ikkje busett. Inst i fjorden ligg bygda Snefjord i tillegg til eit par småbruk. Senfjordholmen ligg like utanfor Snefjord. Fjorden er 182 meter på det djupaste, heilt ytst i fjorden.
Riksveg 889 og Fv162 går langs den indre delen av fjorden.
Kumbrisk
Kumbrisk (engelsk nemning Cumbric) var eit brittonsk keltisk språk som var sentrert i Cumbria, som har gjeve det namnet. Det vart snakka på låglandet sør i Skottland og heilt ned til Manchester i England. Området vart tidlegare i oldtida referert til som Y Gogledd Hen. Kumbrisk vart tidlegare omtalt som nordwalisisk og kornisk språk som sørwalisisk (eller vestwalisisk). Språka var difor særs like.
Dei største problema notidige lingvistar har med språket er at kumbrisk kan ha vore ei rein dialekt av walisisk og stort sett ikkje så ulikt. Dei gamle, nordbritiske kongedøma Rheged, Strathclyde, Elmet og Gododdin snakka alle gammalwalisisk, men på eit tidspunkt meinte mange lingvistar at dette språket var ulikt og uforståeleg for walisisktalande.
1673
1673 var eit år på 1600-talet.
Utlandet
Utan dato:
Brenda Song
Brenda Song er ein amerikansk songar og skodespelar.